APROBACIÓN DEFINITIVA DA MODIFICACIÓN DA ORDENANZA FISCAL REGULADORA DO IMPOSTO SOBRE BENS INMOBLES (IBI)
ADMINISTRACIÓN LOCAL — Municipal — Vilaboa (Ordenanzas e Regulamentos, 28/02/2019)

Logo da modificación aprobada provisionalmente polo Pleno do Concello de Vilaboa, en sesión ordinaria celebrada o día 28 de setembro de 2018 e publicada no Boletín Oficial de Pontevedra do 11 de outubro de 2018, nº 197, presentáronse reclamacións durante o trámite de exposición pública, que o Pleno do Concello en sesión ordinaria celebrada o 25 de xaneiro de 2019, acordou desestimalas na súa totalidade e aprobar definitivamente a modificación da ordenanza fiscal reguladora do imposto sobre bens inmobles (IBI). En cumprimento do disposto no artigo 70.2 da Lei 7/1985, de 2 de abril, Reguladora das Bases do Réxime Local, faise público o texto íntegro da Ordenanza, que queda aprobada definitivamente, mediante publicación no BOP da citada modificación.1. O Imposto sobre Bens Inmobles é un tributo directo de carácter real que grava o valor dos Bens Inmobles sitos no termo municipal de Vilaboa, establecido con carácter obrigatorio no RDL 2/2004 de 5 de marzo (TR da Lei Reguladora das Facendas Locais). 2. De conformidade cos artigos 59.1, 15.2 e 16 do citado RDL 2/2004 de 5 de marzo, oConcello de Vilaboa acorda a Ordenación deste tributo segundo as normas que contén a presente Ordenanza, en concordancia co disposto nos artigos 61 a 77 do RDL 2/2004, RDL 1/2004 de 5 de marzo (TR da Lei do Catastro Inmobiliario) e restante normativa de aplicación.1. Constitúe o feito impoñible deste imposto a titularidade dos seguintes dereitos sobre os bens inmobles rústicos e urbanos, e sobre os inmobles de características especiais: a) Dunha concesión administrativa sobre os propios inmobles ou sobre os servizos públicos ósque estean afectados. b) Dun dereito real de superficie. c) Dun dereito real de usufruto. d) Do dereito de propiedade.2. A realización do feito impoñible que corresponda, de entre os definidos no apartado anterior pola orde nel establecida, determinará a non suxeición do inmoble ás restantes modalidades no mesmo previstas. Nos inmobles de características especiais aplicarase esta mesma prelación, salvo cando os dereitos de concesión que poidan recaer sobre o inmoble non esgoten a súa extensión superficial, suposto no que tamén realizarase o feito impoñible polo dereito de propiedade sobre a parte do inmoble non afectada por unha concesión.3. Aos efectos deste imposto, terán a consideración de bens inmobles rústicos, urbanos e de características especiais os definidos como tales no RDL 1/2004 de 5 de marzo (TR da Lei do Catastro Inmobiliario). O carácter urbano ou rústico do inmoble dependerá da natureza do solo.4. Conforme ás normas reguladoras do Catastro inmobiliario, serán inmobles de natureza urbana: a) O solo clasificado polo planeamento urbanístico como urbano; urbanizado ou equivalente; os terreos que teñan a consideración de urbanizables ou aqueles para os que os instrumentos de ordenación territorial e urbanística aprobados prevean ou permitan o seu paso á situación de urbanizado, sempre que estean incluídos en sectores ou ámbitos espaciais delimitados e se establezan para eles determinacións de ordenación detallada ou pormenorizada. b) O resto do solo clasificado como urbanizable a partir do momento de aprobación do instrumento urbanístico que o desenvolva, e que reúna as características contidas no artigo 8 da Lei 6/1998, de 13 de abril, sobre Réxime do Solo e Valoración. Tamén o será aquel no que poidan exercerse facultades urbanísticas equivalentes ás anteriores segundo a lexislación autonómica. Exceptúanse da consideración de solo de natureza urbana o que integre os bens inmobles de características especiais. c) Terán a consideración de construcións: 5. Terán a consideración de bens inmobles de natureza rústica aqueles que non sexan de natureza urbana nin estean integrados nun ben inmoble de características especiais. Non entanto, conforme á Disposición Transitoria Primeira do RDL 1/2004 de 5 de marzo (TR da Lei do Catastro Inmobiliario), ata o primeiro procedemento de valoración colectiva de carácter xeral con posterioridade ao 1 de xaneiro de 2003, manterase a natureza dos inmobles que lles corresponda de conformidade coa normativa anterior.6. Segundo o disposto no artigo 8.1 do RDL 1/2004 de 5 de marzo (TR da Lei do Catastro Inmobiliario), os bens inmobles de características especiais constitúen un conxunto complexo de uso especializado, integrado por solo, edificios, instalacións e obras de urbanización e mellora, que polo seu carácter unitario e por estar vinculado de forma definitiva para o seu funcionamento, configúrase a efectos catastrais como un único inmoble. Considéranse bens inmobles de características especiais os comprendidos nos seguintes grupos: a) Os destinados á produción de enerxía eléctrica e gas e ao refino de petróleo, e as centrais nucleares. b) A presas, saltos de auga e encoros, incluído o seu leito ou vaso, excepto as destinadas exclusivamente ao rego. c) As autoestradas, estradas e túneles de peaxe. d) Os aeroportos e portos comerciais. O conxunto complexo susceptible de cualificarse como ben inmoble de características especiais entenderase como un único ben inmoble, con independencia de que poida estar integrado por un ou varios recintos ou parcelas ou da súa configuración territorial, en caso de estar situado en distintos termos municipais.7. No caso de que un mesmo inmoble se atope localizado en distintos termos municipais, entenderase, a efectos deste imposto, que pertence a cada un deles pola superficie que ocupe no respectivo termo municipal. Non están suxeitos a este imposto: a) As estradas, os camiños, as demais vías terrestres e os bens de dominio público marítimo terrestre e hidráulico, sempre que sexan de aproveitamento público e gratuíto para os usuarios. b) Os seguintes bens inmobles propiedade do Concello de Vilaboa: 1. Son suxeitos pasivos, a título de contribuíntes, as persoas naturais e xurídicas es as Entidades ás que se refire o artigo 35.4 da Lei 58/2003 de 17 de decembro, Xeral Tributaria, que ostenten a titularidade do dereito que, en cada caso, sexa constitutivo do feito impoñible deste imposto. Aínda que concorran varias titularidades catastrais nun mesmo ben inmoble, o suxeito pasivo será único: quen figure con esta condición no Ficheiro de remisión do Padrón Catastral anual. Sen prexuízo do anterior o suxeito pasivo poderá ser alterado conforme o disposto no Art.77.7 da RDL 2/2004, de 5 de marzo (TR da Lei Reguladora das Facendas Locais). Cando se produza a concorrencia de varios titulares catastrais nun mesmo ben inmoble, a Administración Tributaria do Concello proporcionará a información sobre os dereitos de cada titular e a súa cota de participación, segundo os datos contidos no Ficheiro Informático de remisión do Padrón Catastral.2. No caso de bens inmobles de características especiais, cando a condición de contribuínte recaia nun ou en varios concesionarios, cada un deles o será pola súa cota, que se determinará en razón á parte do valor catastral que corresponda á superficie concedida e á construción directamente vinculada a cada concesión. Sen prexuízo do deber dos concesionarios de formalizar as declaracións a que se refire o artigo 76 do RDL 2/2004, o ente ou organismo público ao que estea afectado ou adscrito o inmoble ou aquel a cuxo cargo estea a súa administración e xestión, estará obrigado a subministrar anualmente ao Ministerio de Economía e Facenda a información relativa ás devanditas concesións nos termos establecidos regulamentariamente. Para esta mesma clase de inmobles, cando o propietario teña a condición de contribuínte en razón da superficie non afectada polas concesións, actuará como substituto do mesmo o ente ou organismo público ao que se refire o parágrafo anterior, o cal non poderá repercutir no contribuínte o importe da débeda tributaria satisfeita.3. O disposto nos apartados anteriores será de aplicación sen prexuízo da facultade do suxeito pasivo de repercutir a carga tributaria soportada conforme ás normas de dereito común. O Concello de Vilaboa repercutirá a totalidade da cota líquida do imposto en quen, non reunindo a condición de suxeitos pasivos do mesmo, fagan uso mediante contraprestación dos seus bens demaniais ou patrimoniais do Concello, nos termos do artigo 63 do RDL 2/2004.4. Nos supostos de cambio, por calquera causa, na titularidade dos dereitos que constitúen o feito impoñible deste imposto, os bens inmobles obxecto de ditos dereitos quedarán afectos ao pago da totalidade da cota tributaria nos termos previstos na Lei 58/2003 de 17 de decembro, Xeral Tributaria. Para estes efectos, os notarios solicitarán información e advertirán aos comparecentes sobre as débedas pendentes polo Imposto sobre Bens Inmobles asociadas ao inmoble que se transmite.5. Responden solidariamente da cota deste imposto, en proporción ás súas respectivas participacións, os copartícipes ou cotitulares das entidades á que se refire o artigo 35.4 da Lei 58/2003 de 17 decembro, Xeral Tributaria, se figuran inscritos como tales no Catastro Inmobiliario. De non figuraren inscritos, a responsabilidade esixirase por partes iguais en todo caso. Estarán exentos os seguintes inmobles: a) Os que sexan propiedade do Estado, das Comunidades Autónomas, ou das Entidades Locais que estean directamente afectos á seguridade cidadá, e aos servizos educativos e penitenciarios, así como os do Estado afectos a defensa nacional. b) Os bens comunais e os montes veciñais en man común. c) Os da Igrexa Católica, nos termos previstos no Acordo entre o Estado español e a Santa Sede sobre asuntos económicos, de 3 de xaneiro de 1979, e os das Asociacións confesionais non católicas legalmente recoñecidas, nos termos establecidos nos respectivos acordos de cooperación subscritos en virtude do disposto no artigo 16 da Constitución. d) Os da Cruz Vermella Española. e) Os inmobles ós que sexa de aplicación a exención en virtude de Convenios Internacionais en vigor e, a condición de reciprocidade, os dos Gobernos estranxeiros destinados á súa representación diplomática, consular ou aos seus organismos oficiais. f) A superficie do montes poboados con especies de crecemento lento, regulamentariamente determinadas, no que o principal aproveitamento sexa madeira ou corcho, sempre que a densidade do arborado sexa a propia ou normal de especie. g) Os terreos ocupados por liñas de ferrocarrís e os edificios enclavados nos mesmos terreos, que estean dedicados a estacións, almacéns, ou calquera outro servizo indispensable para a explotación de ditas liñas. Non están exentos, por conseguinte, os establecementos de hostalería, espectáculos, comerciais e de esparcimento, as casas destinadas a vivendas dos empregados, as oficinas da dirección nin as instalacións fabrís. h) Os inmobles urbanos nos que resulte unha cota líquida inferior a 6 €, así como o conxunto de inmobles rústicos dun mesmo suxeito pasivo nos que a súa cota agrupada sexa inferior a 6 €. i) Os centros sanitarios da titularidade da Comunidade Autónoma de Galicia ou do SERGAS.1. A base impoñible deste imposto estará constituída polo valor catastral dos bens inmobles, que se determinará, notificará e será susceptible de impugnación conforme ao disposto nas normas reguladoras do Catastro Inmobiliario.2. A base liquidable deste imposto será o resultado de practicar na base impoñible a redución que legalmente se establece nos artigos 67 a 70 do RDL 2/2004 de 5 de marzo (TR da Lei Reguladora das Facendas Locais). 1. A cota íntegra deste imposto será o resultado da aplicación á base liquidable dos tipos de gravame recollidos neste artigo.2. A cota líquida obterase minorando a cota íntegra no importe das bonificacións previstas no artigo seguinte.3. Os tipos de gravame aplicables no Concello de Vilaboa quedan fixados nos seguinte termos: 1. Terán dereito a unha bonificación do 50%. na cota íntegra do imposto, sempre que así se solicite polos interesados antes do inicio das obras, os inmobles que constitúan o obxecto da actividade das empresas de urbanización, construción e promoción inmobiliaria tanto de obra nova como de rehabilitación equiparable a esta, e non figuren entre os bens do seu inmobilizado. O prazo de aplicación desta bonificación abranguerá desde o período impositivo seguinte ó correspondente ó inicio das obras e ata o posterior ó remate das mesmas, sempre que durante ese tempo se realicen obras de urbanización ou construción efectiva, sen que, en ningún caso, a bonificación poida aplicarse a máis de tres períodos impositivos. Para o disfrute desta bonificación, os interesados deberán presentar escrito dirixido ó Excmo. Sr. Alcalde-Presidente do Concello, ou da entidade en quen delegue, durante o ano correspondente ó inicio das obras, debendo achegar a seguinte documentación: a) Copia do recibo do Imposto sobre bens inmobles, correspondente ó inmoble ó que se refire a solicitude de exención. No caso de que non se dispoña do mesmo, certificación expedida pola Xerencia territorial do Catastro de Pontevedra, no que se faga constar a referencia catastral do referido inmoble. b) Certificado da concesión da preceptiva licencia municipal que autorice a realización das obras. c) Certificación do Técnico-Director das obras de construcción, visado polo Colexio Oficial competente, no que se indique a data de inicio das obras. d) Documentación que acredite que o inmoble para o que se solicita a bonificación non figura entre os bens do inmobilizado da empresa: cédula de calificación provisional, no caso de vivendas de protección oficial, fotocopia do derradeiro balance de situación presentado ante Facenda ou certificación do censor xurado de contas, no que se faga constar tal circunstancia. e) Documentación pola que se acredite que os inmobles ós que afectan as obras constitúe o obxecto da empresa de urbanización, construcción ou promoción inmobiliaria: fotocopia dos Estatutos sociais ou fotocopia da declaración de alta no imposto sobre Actividades Económicas. Á vista da documentación presentada, se dictará resolución concedendo ou denegando a bonificación solicitada. A bonificación concedida só surtirá efectos para o período impositivo seguinte ó inicio das obras, debendo solicitarse expresamente a súa prórroga para os dous períodos impositivos seguintes, achegando a documentación que acredite que se seguen a cumpri-los requisitos establecidos anteriormente. En calquera caso, a presentación da solicitude fóra do prazo establecido no apartado 2, dará lugar a inadmisión da mesma e a conseguinte denegación da bonificación.2. Terán dereito a unha bonificación do 50% na cota íntegra do imposto, durante os tres períodos impositivos seguintes ó do outorgamento da cualificación definitiva, as vivendas de protección oficial e as que resulten equiparables a estas conforme á normativa da Comunidade Autónoma. Dita bonificación concederase a petición do interesado e poderá efectuarse en calquera momento anterior á terminación dos tres períodos impositivos de duración da mesma e producirá efectos, no seu caso, dende o período impositivo seguinte a aquel no que se solicite. A documentación que os interesados deberán achegar na solicitude de bonificación será a seguinte: a) Cédula de cualificación definitiva de vivenda de protección oficial expedida polo Instituto Galego de vivenda e solo. b) Título de propiedade do inmoble ou, no caso do promotor, escritura de obra nova e división horizontal. c) Fotocopia do último recibo do imposto sobre bens inmobles ou declaración de alteración de bens no caso de que o recibo figurase a nome doutro propietario ou se inscribise a correspondente declaración de variación de orde física.3. Terán dereito a unha bonificación do 95 % na cota íntegra os bens rústicos das cooperativas agrarias e de explotación comunitaria da terra, nos termos establecidos na Lei 20/1990, de 19 de decembro, sobre Réxime Fiscal das Cooperativas.4. As bonificacións dos apartados primeiro e segundo non serán compatibles con ningunha outra, salvo precepto legal que dispoña a compatibilidade.1. O imposto devindícase o primeiro día do período impositivo.2. O período impositivo coincide co ano natural.3. Os feitos, actos e negocios que deban ser obxecto de declaración ou comunicación ante o Catastro Inmobiliario terán efectividade no devengo deste imposto inmediatamente posterior ao momento no que se produzan efectos catastrais.1. A xestión, liquidación, recadación e inspección do Imposto, levarase a cabo polo Organismo Autónomo Provincial de Xestión de Recursos Locais (ORAL) en virtude do acordo de delegación de competencias ou convenio conforme o preceptuado polos artigos 7, 8, 12 e 77 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, no Real Decreto Lexislativo 1/2004, de 5 de marzo, polo que se aproba o Texto refundido da Lei do Catastro Inmobiliario así como nas demais disposicións que resulten de aplicación.2. O imposto xestiónase a partir da información contida no Padrón Catastral e nos demais documentos expresivos das súas variacións elaborados ao efecto pola Dirección Xeral do Catastro. Neste caso, á vista da información remitida, a Dirección Xeral do Catastro confirmará ou modificará o titular catastral mediante acordo que comunicará ao concello o entidade local para que se practique, se é o caso, liquidación definitiva. En todo o relativo a Infraccións tributarias e ás súas cualificacións, así como ás sancións que correspondan, estarase ao disposto na Lei 58/2003 de 17 de decembro, Xeral Tributaria, e nas disposicións que a complementen e desarrollen. A presente Ordenanza entrará en vigor, unha vez aprobada con carácter definitivo polo Pleno da Corporación e publicada no Boletín Oficial da Provincia de Pontevedra comezará a rexer con efectos dende o 1 de xaneiro de 2020, e continuará vixente en tanto non se acorde a súa derogación ou modificación expresas. No caso de modificación parcial da mesma, os artigos non modificados continuarán vixentes. O Alcalde José Luis Poceiro Martínez DOCUMENTO ASINADO ELECTRONICAMENTE